stanford-oval/wikipedia huggingface dataset:
Blowin’ Away
Kappaleet > B-puoli

Moose the Mooche – 5.11 (säv. Charlie Parker)
Marjo – 6.50 (säv. Ted Curson)
Walkin’ – 8.48 (säv. Richard Carpenter)
Kokoonpano

Ted Curson – trumpetti (kappaleet: 1, 3, 5, 6)
Dizzy Reece  – trumpetti, flyygelitorvi (kappaleet: 2, 3, 5, 6)
Claude Williamson – piano
Sam Jones – basso
Roy Haynes – rummut
Arvostelut

Allmusic:
C-pop

C-pop eli Chinese Pop tarkoittaa kiinalaista populaarimusiikkia. Monet K-pop-tähdet kuten EXO ja Miss A ovat esittäneet myös C-popia. Suuriin C-popartisteihin kuuluu jo edesmennyt Anita Mui.
Boléro

Boléro on Maurice Ravelin säveltämä orkesteriteos.
Johtajana Ravel vuonna 1930.
Äänitiedostojen kuunteluohjeet
Vuonna 1927 tanssija Ida Rubinstein pyysi Ravelia soitintamaan osia Isaac Albénizin pianoteoksesta Iberia balettiesitystä varten. Ravel ei onnistunut hankkimaan sarjan oikeuksia, ja hän sävelsi sen sijaan Boléron, joka esitettiin ensimmäisen kerran 1928. Teos oli sensaatio, ja siitä tuli heti Ravelin tunnetuin teos.
Teos koostuu yhdestä pitkästä crescendosta, ja siinä on vain kaksi teemaa, jotka seuraavat toinen toistaan soitettuna eri soittimin, vuorollaan mm. huilu, klarinetti, fagotti ja oboe d’amore. Yli 300 tahdin ajan kuullaan pysähtymätön pikkurummun soittama ostinato, jonka rytmi on espanjalaisesta hovitanssista.
Teoksesta tehty baletti alkaa nuoren mustalaisnaisen hitaalla tanssilla. Hänen tanssistaan lumoutuneina vieressäseisojat yhtyvät yksi kerrallaan tanssiin, kunnes kaikki ovat mukana.
Ravel itse hämmästeli teoksen suosiota. Arthur Honeggerille hän totesi: "Olen säveltänyt vain yhden mestariteoksen. Se on Boléro. Valitettavasti siinä ei ole yhtään musiikkia."
Bao

Tansanialainen Bao-lauta
Bao on mancala-perheeseen kuuluva afrikkalainen lautapeli, jota pelataan erityisesti Tansaniassa ja Sansibarissa. Bao on kahden hengen peli, jossa ei ole lainkaan sattumaa.
Pelivälineet

Peliin tarvitaan pelilauta, jossa on 32 koloa/kuppia neljässä kahdeksan kupin rivissä. Molemmat pelaajat hallitsevat oman puolen kahta kuppiriviä. Kahdessa keskimmäisessä rivissä pelaajan oikean käden puolen neljäs kuppi on neliön muotoinen muiden ollessa pyöreitä. Kuppia kutsutaan nimellä Nyumba (Talo).
Peliin tarvitaan lisäksi 64 siementä tai muuta vastaavaa pelinappulaa.
Pelin tavoite

Pelin voi voittaa kahdella tavalla. Ensisijainen tapa on tyhjentää vastustajan keskirivi (kutsutaan myös eturiviksi) siemenistä. Pelin voi voittaa myös tekemällä vastustaja siirtokyvyttömäksi, eli saattaa hänet tilanteeseen, jossa kupeissa on vain yksittäisiä siemeniä.
Pelin alkuasema ja Takasa-siirto

Alussa pelaajilla on laudalla vain kymmenen siementä, kuusi Nyubassaan ja kaksi seuraavissa kahdessa oikean käden puoleisessa kupissa. Loput 22 kaksi siementä pelataan peliin vuorotellen. Tätä pelivaihetta kutsutaan Namuaksi. Peli voi päättyä jo Namua-vaiheessa eturivin tyhjentyessä.
Vuorollaan pelaaja kylvää kädestään siemenen eturivin kuppiin, jossa on ennestään siemeniä. Jos vastustajan vastapäisessä kupissa ei ole siemeniä, pelaaja poimii siemenet kylvämästään kupista ja kylvää ne haluamaansa suuntaan. Kylvä jatkuu edelleen kunnes viimeinen siemen päättyy tyhjään kuppiin. Tätä kutsitaan takasa-siirroksi, siirroksi, jossa ei tapahdu ryöstöä. Kylvön suunta ei muutu siirtovuoron aikana.
Nymba Takasan aikana. Nyuballa on erityisominaisuus, jos siinä on vähintään 6 siementä ja sitä ei ole purettu pelin aikana. Jos se on eturivin ainoa kolo, jossa on siemeniä, pelaaja kylvää siihen yhden siemenen ja poimii kaksi kylväen ne haluamaansa suuntaan. Nyumbaa ei siten tyhjennetä kokonaan.
Takasana aloitetun siirtovuoron aikana ei voi ryöstää.
Ryöstäminen

Pelaajan on ryöstettävä, jos se on mahdollista. Ryöstö tapahtuu, kun pelaaja kylvää siemenen kuppiin, jossa on ennestään siemeniä ja jonka vastapäisessä vastustajan kupissa on myös siemeniä. Ryöstetyt siemenet kylvetään ryöstäjän puoleiselle eturiville jommastakummasta päätykupista alkaen. Jos pelaaja teki ryöstön neljästä keskimmäisestä kupista, hän saa valita kummasta päädystä siemenet kylvää. Jos siirrolla oli jo ennestään suunta, hän noudattaa tässä tapauksessa sitä. Jos ryöstö tapahtuu kahdesta laitimmaisesta kupista, kylvetään siemenet laudalle sen puolen päätykupista. Eli kylvösuunta voi muuttua tämän säännön mukaan.
Nyumba ryöstövuoron aikana. Jos Nyumbaa ei ole purettu ja siinä on vähintään kuusi siementä, pelaaja saa lopettaa kylvön halutessaan viimeisen siemenen päätyessä Nyumbaan.
Mtaji-vaihe

Kun kaikki siemenet on kylvetty peliin, siirrytään Mtaji-vaiheeseen. Kylvö aloitetaan kupista, jossa on vähintään kaksi siementä. Pelaajan pitää edelleen ryöstää, jos mahdollista. Takasa-siirto tulee aloittaa eturiviltä, jos mahdollista.
Bulgarian parlamenttivaalit 2013

Bulgarian parlamenttivaalit 2013 toimitettiin Bulgariassa 12. toukokuuta 2013. Vaaleissa valittiin 240 edustajaa Bulgarian kansalliskokoukseen. Maan pääministeri erosi ennen vaaleja toukokuussa esimerkiksi korruptionvastaisten mielenosoitusten takia, ja koska uutta hallitusta ei saatu tehtyä, järjestettiin uudet vaalit. Vaaleissa oli ehdolla 8 148, joista noin kolmannes naisia. Vaaleissa noin 52 prosenttia äänioikeutetuista kävi äänestämässä, ja valituista 59 oli naisia.
Tulokset

Puolueet saivat paikkoja seuraavasti:
GERB: 97
Koalitio Bulgarian puolesta: 84
Oikeuksien ja vapauksien liike: 36
Hyökkäys: 24.
Bulgarian parlamenttivaalit 1997

Bulgarian parlamenttivaalit 1997 toimitettiin Bulgariassa 19. huhtikuuta 1997. Vaalit järjestettiin, koska 19. helmikuuta 1997 kansalliskokous päätettiin hajottaa. Hajotus johtui lakoista ja mielenosoituksista sosialistihallitusta vastaan. Äänestysaktiviisuus oli 58,9 %. Demokraattisten voimien unioni sai enemmistön paikoista. Valituista 26 oli naisia.
Tulokset

Paikkajako oli vaalien jälkeen seuraava:
Demokraattisten voimien unioni: 137
Bulgarian sosialistinen puolue: 58
Oikeuksien ja vapauksien liike: 19
Eurooppalainen vasemmisto: 14
Yritystoimintablokki: 12.
Bulgarian parlamenttivaalit 2017

Bulgarian parlamenttivaalit 2017 toimitettiin 26. maaliskuuta 2017. Vaaleissa valittiin 240 edustajaa Bulgarian kansalliskokoukseen. Vaaleissa 54,1 % äänioikeutetuista käytti äänioikeuttaan. Vaaliteemoina oli talous, työllisyys, verot, minimipalkka ja eläke.
Tulokset

Puolueet saivat paikkoja seuraavasti:
GERB: 95 paikkaa
Bulgarian sosialistinen puolue: 80 paikkaa
Yhdistyneet isänmaalliset: 27 paikkaa
Oikeuksien ja vapauksien liike: 26 paikkaa
Volya: 12 paikkaa.
Vaalien jälkeen 4. toukokuuta kansalliskokous valitsi Borisovin pääministeriksi. Hänen hallituksensa koostui GERBistä ja Yhdistyneet isänmaalliset -puolueesta, joilla oli niukka enemmistö paikoista.
Blow by Blow

| Blow by Blow Jeff Beck |
| --- | --- | --- |

LP/CD-levyn kansikuva.
Studioalbumin tiedot
 Äänitetty : AIR Studios, Lontoo
 Julkaistu: 1975
 Formaatti: LP-levy, CD-levy
 Tuottaja(t): George Martin
 Tyylilaji: jazz-rock, funk
 Kesto: 44.37
 Levy-yhtiö: Epic Records
Jeff Beckin muut studioalbumit
| Beck Bogert Appice 1973 | Blow by Blow 1975 | Wired 1976 |
Blow by Blow on Jeff Beckin jazz- ja funkvaikutteinen studioalbumi vuodelta 1975. Levy on CBS, Inc:n julkaisu ja levy-yhtiö on Epic Records. Alkuperäisen LP-levyn luettelotunnus on Epic EPC 69117.
Levy on käytännössä instrumentaalilevy. Vain kappaleilla "She's a Woman" ja "Thelonius" kuullaan laulun kaltaisia osuuksia, jotka on luotu kitaran ja talk box - efektilaitteen avulla. Beck oli ollut mukana Stevie Wonderin vuoden 1972 korkeatasoisella Talking Book -albumilla, ja tällä levyllä Wonder-vaikutteita on havaittavissa muuallakin kuin tämän sävellyksillä "Cause We've Ended as Lovers" ja "Thelonius". Beckin entisistä soittokumppaneista mukana on säilynyt kosketinsoittaja Max Middleton.
Tuottajana ja jousiorkesterisovitusten tekijänä on toiminut Beatlesienkin yhteydestä tuttu George Martin ja kyseessä on Equator-tuotanto.
Albumi on äänitetty Lontoossa AIR-studioilla. Äänittäjänä on ollut Denim Bridges.
Levykannen on suunnitellut John Berg ja kansitaiteilija on John Collier. Levykannen kääntöpuolella on etukannen kuvaa vastaava valokuva.
Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla.
Kappaleet

Sivu 1
"You Know What I Mean" (J. Beck, M. Middleton) – 4:06
"She's a Woman" (J. Lennon, P. McCartney) – 4:31
"Constipated Duck" (J. Beck) – 2:48
"AIR Blower" (J. Beck, M. Middleton, R. Bailey, P. Chenn) – 5:10
"Scatterbrain" (J. Beck, M. Middleton) – 5:40
Sivu 2
"Cause We've Ended as Lovers" (S. Wonder) – 5:42
"Thelonius" (S. Wonder) – 3:16
"Freeway Jam" (M. Middleton) – 4:58
"Diamond Dust" (B. Holland) – 8:26
Beck on omistanut kappaleen "Cause We've Ended as Lovers" Roy Buchananille ja kiittää sen osalta Stevietä.
Muusikot

Jeff Beck – kitarat
Max Middleton – kosketinsoittimet
Phil Chenn – basso
Richard Bailey – rummut ja lyömäsoittimet
Kappaleilla "Scatterbrain" ja "Diamond Dust" on kuultavissa jousisoittimia, joiden sovituksesta on vastannut George Martin. Jälkimmäinen ja Wonderin kaunis "Cause We've Ended as Lovers" ovat albumin rauhallisimmat kappaleet.
Arvioita

Albumin aikalaisarvio oli Musa-lehden numerossa 4/1975. Antti Suvanto toteaa siinä:
»Ajan hengen mukaisesti liikutaan tällä albumilla tiukoilla funky-linjoilla, ja Beckin briljantin kitaroinnin ohella huomio kiinnittyy Chennin ja Baileyn fantastiseen musisointiin; ... Tätä Beckin albumia ei ilmeisesti voi tarpeeksi ylistää, niin täydellinen se on joka suhteessa.»
Aiheesta muualla

Albumin tiedot Sony Musicin Music Made Simple -sivustolla (Arkistoitu – Internet Archive)
Baudot-koodi

Paperinauhassa olevat reiät edustavat Baudot-koodia.
Baudot-koodi on kaukokirjoitinlaitteissa käytetty merkistö, jonka historia alkaa ranskalaisen Émile Baudot’n 1870-luvulla kehittämästä ensimmäisestä kaukokirjoittimesta. Baudot-koodia voidaan luonnehtia 5-bittiseksi, vaikka biteistä ei vielä puhuttu kaukokirjoittimien yhteydessä eikä tekniikkaa osattu yleensä yhdistää binäärijärjestelmään. Alun perin Baudot-koodia syötettiin 5-näppäimisellä koskettimistolla, jossa kunkin koskettimen voi sanoa vastanneen yhtä lähetettävän merkin bittiä.
Kaukokirjoittimeen kirjoituskonemaisen näppäimistön liittänyt Donald Murray teki vuonna 1901 muutoksia myös Baudot-koodiin, ja myöhemmin amerikkalainen lennätinyhtiö Western Union teki vielä lisämuutoksia. Merkistöön lisättiin ohjauskoodeja, ja esimerkiksi ranskan kielen É-kirjain jäi pois. 1930-luvulla Western Unionin merkistön pohjalta laadittiin ITA2 (International Telegraph Alphabet No 2 eli kansainvälinen sähkötysaakkosto nro 2), joka tunnetaan myös Kansainvälisen televiestintäliiton (CCITT:n) standardina CCITT No 2. Nykyään Baudot-koodilla tarkoitetaan yleensä juuri ITA2-merkistöä, jota käytetään yhä radioamatöörien RTTY-liikenteessä ja kuulovammaisten tekstipuhelimissa.
1960-luvulla Baudot-koodin seuraajaksi kaukokirjoittimissa ja tietokoneissa kehitettiin 7-bittinen ASCII-merkistö, johon mahtui enemmän merkkejä (esimerkiksi kirjaimista erikseen sekä suuraakkoset että pienaakkoset). Moni Asciihin sisältyvä ohjauskoodi periytyy Baudot-koodista, mutta merkkien järjestys on erilainen.
ITA2

Baudot-koodissa on käytössä kaksi tilaa, joista kirjaintilassa voidaan kirjoittaa suuraakkosia ja kuviotilassa numeroita sekä väli- ja erikoismerkkejä. Tilasta toiseen voidaan vaihtaa erityisillä ohjauskoodeilla: ITA2-merkistössä koodi LTRS vaihtaa kirjaintilaan ja FIGS vaihtaa kuviotilaan.
Seuraavissa kaavioissa merkkikoodit on ilmaistu heksadesimaalimuodossa, mikä rinnastaa ne nykyaikaisiin tietokonemerkistöihin. Merkkien järjestys vaikuttaa ASCII-koodaukseen nähden täysin epäloogiselta, mutta tämä selittyy muun muassa sillä, että yleisemmin käytetyt koodit haluttiin saada helpommiksi tuottaa koskettimistolla. Ratkaisu liittyy samaan aikaan latomakoneissa käytettyyn ETAOINSHRDLU -näppäimistöön, koodaus pyrkii antamaan nopeimmin näppäiltävät ja helpoimmin erotettavat koodit englanninkielen yleisimmille kirjaimille. Myös omaksuttavuus ja yhteydet Morse-sähkötysaakkostoon saattoivat vaikuttaa järjestykseen.
ITA2 > Kirjaintilan merkit

| 00 NUL | 01 E   | 02 LF  | 03 A    |
| 04 SP  | 05 S   | 06 I   | 07 U    |
| 08 CR  | 09 D   | 0A R   | 0B J    |
| 0C N   | 0D F   | 0E C   | 0F K    |
| 10 T   | 11 Z   | 12 L   | 13 W    |
| 14 H   | 15 Y   | 16 P   | 17 Q    |
| 18 O   | 19 B   | 1A G   | 1B FIGS |
| 1C M   | 1D X   | 1E V   | 1F LTRS |
ITA2 > Kuviotilan merkit

| 00 NUL | 01 3   | 02 LF  | 03 -    |
| 04 SP  | 05 '   | 06 8   | 07 7    |
| 08 CR  | 09 ENQ | 0A 4   | 0B BEL  |
| 0C ,   | 0D !   | 0E :   | 0F (    |
| 10 5   | 11 +   | 12 )   | 13 2    |
| 14 £   | 15 6   | 16 0   | 17 1    |
| 18 9   | 19 ?   | 1A &   | 1B FIGS |
| 1C .   | 1D /   | 1E ;   | 1F LTRS |
Biot

| Biot |
| --- | --- |

 vaakuna
 Biot
 Koordinaatit: 43°37′46″N, 7°05′46″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Grasse
Pinta-ala:  
 – Kokonaispinta-ala:  15,5 km²
Väkiluku (2015):  9 876 
 – Väestötiheys:  635 as./km²
Kunnan numero:  06018
 
 Kunnan kotisivut 
Infobox OKVirheellinen NIMI-arvo: 
Biot on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Sen vanha keskusta on rakennettu kukkulalle lähelle Välimerta Ranskan Rivieralla.
Historia

Kunnan asutuksella on pitkä historia. Liguurit asuttivat kylää vuosisatojen ajan ensimmäisellä vuosituhannella. Vuonna 1209 Provencen kreivi Alfonso II, joka omisti oikeudet alueeseen, lahjoitti Biotin Temppeliherrain ritarikunnalle. Tuolta ajalta kylässä on jäljellä arkadiaukio Place des Arcades sekä joitakin taloja. 1300-luvulla Napolin kuningattaren Johanna I:n valtakaudella kuntaa riivasivat sodat, ryöstelyt ja musta surma. Lopulta vuonna 1387 koko kylä hylättiin ja se jäi rosvojoukkojen hallintaan.
Tilanne normalisoitui vuonna 1470, jolloin Napolin kuningas René I suostutteli viitisenkymmentä perhettä Onegliasta muuttamaan Biotiin. Kaupungin muureja laajennettiin 1500- ja 1600-luvuilla. Samoihin aikoihin maatalous menestyi ja kaupungista kehittyi tärkeä keramiikkateollisuuden keskus. Seuraavaksi Biot joutui taas sotien ja ryöstelyiden kohteeksi vuonna 1707 sekä vuonna 1746 osana Itävallan perimyssotaa. 1800-luvulta lähtien keramiikkateollisuus alkoi hiipua ja 1900-luvun alussa Biotissa keskityttiin maatalouteen ja siinä pääasiassa viiniin- ja puutarhaviljelyyn.
Vuonna 1970 avattiin Euroopan ensimmäinen tiedepuisto Sophia Antipolis, josta suurin osa sijaitsee Biotissa. Kaupunki muuttui täysin ja se alkoi kasvaa ja uusia lähiöitä valmistui. Samoihin aikoihin Biotista kehittyi huomattava käsityö- ja taidekaupunki. Tähän johtivat vuonna 1956 Éloi Monodin perustama Biotin lasitehdas sekä kaupunkiin muuttaneet taiteilijat kuten Fernand Léger ja Raymond Peynet.
Nähtävyyksiä

Kunnan nähtävyyksiä on 1500-luvulla rakennettu Sainte Marie-Madeleinen kirkko, joka kuuluu Rankan kansallisten monumenttien listalle. Vanhoista kaupunginmuurin porteista ovat säilyneet vuonna 1565 valmistunut Porte des Tines sekä seuraavana vuonna valmistunut Porte des Migrainiers.
Biotissa on Fernand Légerin nimeä kantava museo Musée national Fernand-Léger, jossa on nähtävillä hänen maalauksia, keramiikkaa ja piirustuksia.
Place des Arcades
Sainte Marie-Madeleinen kirkko
Porte des Tines
Porte des Migrainiers
Musée national Fernand-Léger
Vanha biotilainen keramiikka-astia
Sophia Antipolis
Aiheesta muualla

Kuvia tai muita tiedostoja aiheesta Biot Wikimedia Commonsissa
Brugse Metten

Brugse Metten (holl. Brugse Metten, ransk. Matines Brugeoises) on vuodesta 1976 alkaen vuosittain pelattu jalkapalloturnaus, jonka järjestää belgialainen Club Brugge KV. Turnauksen nimi viittaa vuonna 1302 Bruggessa tapahtuneeseen yölliseen verilöylyyn. Turnaus oli vuoteen 1990 asti neljän joukkueen välinen kilpailu, mutta vuodesta 1991 alkaen, poikkeuksena vuosi 1992, kilpailu on pelattu vain kahden joukkueen kesken, joista Club Brugge on järjestävänä seurana toinen.
Turnauksen voittaja saa Goedendagiksi (aamutähti) kutsutun palkinnon. Club Brugge on voittanut isännöimänsä turnauksen 25 kertaa. Muita voittajia on venäläinen FK Torpedo Moskova, romanialainen FC Steaua Bukarest, saksalainen Borussia Dortmund, alankomaalainen AZ Alkmaar, englantilainen Queens Park Rangers FC ja itävaltalainen Rapid Wien.
Loppuottelut

| Vuosi | Voittaja | Toinen sija | Tulos |
| --- | --- | --- | --- |
| 1976 | HNK Hajduk Split | Rapid Wien | 6–0 |
| 1977 | Queens Park Rangers FC | Derby County FC | 2–1 |
| 1978 | AZ Alkmaar | Ipswich Town FC | 2–0 |
| 1979 | Club Brugge KV | Manchester City FC | 3–2 |
| 1980 | FK Sarajevo | Club Brugge KV | 4–3 |
| 1981 | Club Brugge KV | Lierse SK | 3–1 |
| 1982 | KSC Lokeren | Club Brugge KV | 3–3 (4–2 rp.) |
| 1983 | Pogoń Szczecin | Borussia Dortmund | 2–0 |
| 1984 | Club Brugge KV | Újpest FC | 2–0 |
| 1985 | RSC Anderlecht | Club Brugge KV | 2–1 |
| 1986 | FK Spartak Moskova | Club Brugge KV | 2–1 |
| 1987 | FC Steaua Bukarest | Marokko | 2–0 |
| 1988 | RSC Anderlecht | Club Brugge KV | 3–1 |
| 1989 | FK Torpedo Moskova | PSV Eindhoven | 1–0 |
| 1990 | Club Brugge KV | RSC Anderlecht | 3–1 |
| 1991 | Ei voittajaa | Club Brugge KV ja FC Barcelona | 1–1 |
| 1992 | Club Brugge KV | Bayer 04 Leverkusen | 4–2 |
| 1993 | Club Brugge KV | Clube de Regatas do Flamengo | 2–0 |
| 1994 | AFC Ajax | Club Brugge KV | 3–3 (5–4 rp.) |
| 1995 | Club Brugge KV | HNK Hajduk Split | 4–0 |
| 1996 | Club Brugge KV | Paris Saint-Germain | 2–0 |
| 1997 | AFC Ajax | Club Brugge KV | 4–1 |
| 1998 | Club Brugge KV | Borussia Dortmund | 2–1 |
| 1999 | 1. FC Kaiserslautern | Club Brugge KV | 3–2 |
| 2000 | Club Brugge KV | PSV Eindhoven | 4–0 |
| 2001 | Club Brugge KV | Rayo Vallecano | 2–2 (5–3 rp.) |
| 2002 | RC Lens | Club Brugge KV | 1–0 |
| 2003 | AS Monaco FC | Club Brugge KV | 3–0 |
| 2004 | Club Brugge KV | AJ Auxerre | 3–1 |
| 2005 | FC Porto | Club Brugge KV | 2–2 (6–5 rp.) |
| 2006 | Club Brugge KV | Paris Saint-Germain | 2–0 |
| 2007 | Club Brugge KV | Real Valladolid | 2–2 (5–4 rp.) |
| 2008 | Club Brugge KV | Lille OSC | 4–1 |
| 2009 | Club Brugge KV | AZ Alkmaar | 1–0 |
Burt Kennedy

Burt Kennedy (3. syyskuuta 1922 – 15. helmikuuta 2001) oli yhdysvaltalainen elokuvaohjaaja ja -käsikirjoittaja, joka tuli tunnetuksi lähinnä työstään länkkäreissä.
Kennedy aloitti uransa käsikirjoittajana. Tältä varhaiselta kaudelta on muun muassa elokuva Seitsemän miestä jäljellä (1956). 1960-luvulta hän oli ensisijaisesti ohjaaja ja teki muiden muassa elokuvat Kultaa El Pasoon (1967) ja Alamo (1985).
Kennedy kuoli 15. helmikuuta 2001 syöpään 78-vuotiaana Kaliforniassa.
Aiheesta muualla

Burt Kennedy Internet Movie Databasessa. (englanniksi)
Captain Commando

Captain Commando oli Capcomin maskotti 1980-luvulla. Hahmon nimi kumpusi itse yhtiön nimestä.
Alun perin hahmo nähtiin Capcom-pelien ohjekirjoissa, joissa hahmo useimmin kiitti pelaajaa Capcomin tuotteiden tukemisesta. 1990-luvun alussa hahmolle annettiin lopulta oma beat ’em up -peli, mutta se ei menestynyt.
Nykyään Capcomin maskotteina pidetään lähinnä Mega Mania tai Street Fighter 2 -pelin hahmokaartia.
Bogdan Kondracki

| Bogdan Kondracki> Henkilötiedot |
| --- | --- |
Ammatti:  muusikko, musiikkituottaja
Muusikko
Tyylilajit:  rock, pop, death metal, grindcore
Soittimet:  kitara, bassokitara, kosketinsoitin
  [ Muokkaa Wikidatassa ] [ ohje ]  
Bogdan Kondracki on puolalainen laulaja, multi-instrumentalisti ja musiikkituottaja. Hän on toiminut yhtyeissä Kobong, Neuma ja NYIA.
Diskografia

Kobong
Kobong (1995,  Izabelin Studio)
Chmury nie było (1997,  Metal Mind Records)
Neuma
Neuma (2003,  Offmusic)
NYIA
Head Held High (2004,  Candlelight Records)
Andrzej Smolik
Smolik 2 (2003)
Aiheesta muualla

Bogdan Kondracki Encyclopaedia Metallumissa (englanniksi)
Neuma
| --- | --- |
Studioalbumit:   Neuma  Weather 
Katso myös:  NYIA
NYIA
| Jakub Leonowicz • Szymon Czech • Bartek Rogalewicz • Maciej Banaszewski • Wojciech SzymanskiBogdan Kondracki • Michal "Mike" Pawluc • Tomasz "Jungi" Bardega • Jarosław Łabieniec • Piotr Bartczak • Svierszcz |
| --- | --- |
Studioalbumit:  Head Held High • More Than You Expect
Split-albumit:  Antigama / NYIA
Demot:  Nospromo 2000
Katso myös:  Neuma • Kobong • Samo • Prophecy • Larva • Third Degree • Leng • Deadbambi • Yattering • Dies Irae • Demise • Free Style Plastique
C-luokka (sukellusvene, Espanja)

| C-luokka |
| --- | --- |


Tekniset tiedot
Uppouma:  925 t (pinnalla) 1 144 t (sukellus)
Pituus:  73,3 m
Leveys:  6,3 m
Syväys:  5,7 m
Koneteho:  1 000 bhp/375 shp
Nopeus:  16,5 solmua/8,5 solmua
Miehistöä:  40
Aseistus
Meritorjunta:  6 x 533 mm torpedoputkea
Ilmatorjunta:  1 x Vickers 76,2 mm -ilmatorjuntatykki
C-luokka oli Espanjan laivaston kuuden 1920-luvun lopulla valmistetun aluksen muodostama sukellusveneluokka.
Alukset

Holland-tyyppiset veneet rakennettiin Espanjassa Electric Boat Companyltä ostetun lisenssin perusteella. Ne olivat suurennettuja ja paranneltuja versioita edeltäneestä B-luokasta. Niiden torpedoputket oli muun muassa muutettu 450 millimetrisistä 533 millimetrisiin samalla kuin lukumäärää oli kasvatettu kahdella. Veneiden sukellusaika oli pidempi kuin edeltäneellä luokalla.
Maksimisukellussyvyys oli 80 metriä ja toimintamatka pinta-ajossa 4 000 ja sukelluksissa 4,5 solmun nopeudella 125 merimailia.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Isaac Peral | SECN Cartagena | 19. heinäkuuta 1923 | 31. maaliskuuta 1927 | 18. heinäkuuta 1928 | alusluettelosta 30. tammikuuta 1950 |
| C2 | SECN Cartagena | 15. syyskuuta 1923 | 31. maaliskuuta 1927 | 19. heinäkuuta 1928 | alusluettelosta 6. kesäkuuta 1951 |
| C3 | SECN Cartagena | 5. toukokuuta 1924 | 20. helmikuuta 1929 | 4. toukokuuta 1929 | uponnut 31. heinäkuuta 1940 |
| C4 | SECN Cartagena | 5. toukokuuta 1924 | 6. heinäkuuta 1929 | 21. syyskuuta 1929 | uponnut 7. helmikuuta 1947 |
| C5 | SECN Cartagena | 10. lokakuuta 1924 | 28. lokakuuta 1929 | 16. huhtikuuta 1930 | uponnut 31. heinäkuuta 1941 |
| C6 | SECN Cartagena | 12. helmikuuta 1925 | 26. joulukuuta 1929 | 27. syyskuuta 1930 | uponnut 31. heinäkuuta 1941 |
Bolzanon–Weierstrassin lause

Reaalianalyysissä Bolzanon–Weierstrassin lauseen sisältö havainnollisesti sanottuna on, että äärellisellä välillä olevalla äärettömällä pistejoukolla on pakosta tihentymä jossakin. Lause myös kertoo, että jokaisella rajoitetulla reaalilukujonolla on olemassa suppeneva osajono.
Reaalilukujoukon A kasautumispiste x on sellainen piste, jolle jokaisessa pisteen x avoimessa ympäristössä U(x;r) = ]x-r,x+r[ on ainakin yksi pisteestä x eroava  A:n  piste. Toisin sanoen, jokaiselle positiiviselle luvulle r on olemassa joukon A  piste a siten, että erotuksen a−x itseisarvo on pienempi kuin r. Kun x:n jokaisessa r-säteisessä ympäristössä on ainakin yksi x:stä eroava joukon A piste, niin siitä seuraa että jokaisessa x:n ympäristössä on ääretön määrä A:n pisteitä. Huomaa, että A:n kasautumispisteen x ei tarvitse kuulua joukkoon A.
Tutkitaan esimerkkinä avoimen välin ]1,2[ kasautumispisteitä. Tämän välin jokainen piste on mielivaltaisen lähellä jotakin toista välin pistettä. Lisäksi vaikka päätepisteet 1 ja 2 eivät kuulukaan väliin niin välin pisteitä on miten lähellä tahansa näitä pisteitä. Siis suljetun välin [1,2] kaikki pisteet ovat avoimen välin ]1,2[ kasautumispisteitä. Ko. avoimella välillä ei ole muita kasautumispisteitä. Yleisesti avoimen välin ]a,b[ kaikki kasautumispisteet muodostavat suljetun välin [a,b].
Suljetun välin kasautumispisteet ovat juuri kaikki tämän suljetun välin pisteet. Yleisesti suljettu joukko voidaan määritellä myös joukkona, joka sisältää kaikki kasautumispisteensä.
Reaalilukujoukolla, jossa on vain äärellinen määrä alkioita, ei voi olla kasautumispisteitä. Toisaalta myöskään kaikilla äärettömillä reaalilukujoukoilla ei välttämättä ole kasautumispisteitä. Esimerkiksi luonnollisten lukujen joukko on ääretön, mutta sillä ei ole kasautumispistettä.